
RAPORT
privind aprobarea REGULAMENTULUI – CADRU privind închirierea bunurilor imobile-clădiri si terenuri aflate in domeniul public sau privat al comunei Sadu, județul Sibiu
Tinand cont de art. 108, art. 285, art. 287, art. 297, art. 300, alin. (1), lit. c), art. 332-348, art. 354, art. 362 alin.(1) si alin. (3)-coroborat cu art. 310 alin. (1)-(2), art. 312 alin. (2)-(4) si (6)-(7) art. 313 din O.U.G. nr. 57/2019 privind Codul administrativ, cu modificările si completările ulterioare, Legea nr. 50/1991 privind autorizarea executării construcțiilor si unele masuri pentru realizarea locuințelor, cu modificările si completările ulterioare, Legea nr. 350/2001 privind amenajarea teritoriului si urbanismul, cu modificările si completările ulterioare;
Prezenta metodologie stabilește conceptul unitar/particularizat de organizare și desfășurare a licitațiilor publice (in condițiile legii), în vederea închirierii bunurilor imobile – (clădiri si terenuri) aflate în proprietatea Comunei Sadu, cu aplicabilitate de către Consiliul Local al comunei Sadu, cu respectarea principiilor de legalitate, economicitate, eficacitate și eficientă, în vederea creșterii veniturilor la bugetul local.
Închirierea bunurilor proprietate publică sau privată a Comunei Sadu se aprobă, prin hotărâre a Consiliului Local si va cuprinde în principal următoarele elemente:
a) datele de identificare și valoarea de inventar/ valoare rezultata din raportul de evaluare a unui expert evaluator ANEVAR ale bunului care face obiectul închirierii;
b) categoria de folosință, reglementarea urbanistică (daca este cazul) si unde situația impune, destinația dată bunului care face obiectul închirierii;
c) durata închirierii;
d) prețul minim al închirierii rezultat din valoarea de inventar/ valoare rezultata din raportul de evaluare a unui expert evaluator ANEVAR.
e) documentația tehnica privind; închirierea.
Comisia de evaluare stabilește punctajul fiecărei oferte, ținând seama de criteriile stabilite la art. 340 din OUG nr.57/2019 privind Codul administrative.
Prevederile regulamentului sunt obligatorii pentru pârțile contractante si se completează cu dispozițiile OUG nr. 57 / 2019 privind Codul administrativ si cu alte dispoziții legale in materia închirierii bunurilor proprietate publica / privata a unităților administrativ teritoriale.

Astfel, luand act de cele mentionate mai sus, propun initierea unui proiect de hotarare privind aprobarea REGULAMENTULUI – CADRU privind închirierea bunurilor imobile-clădiri si terenuri aflate in domeniul public sau privat al comunei Sadu, județul Sibiu.

